La unua Ido-kongreso en Vieno, 1921
Ido-konferenco en Dessau 1922
**Ido-konferenco** (Ide: *Ido-konfero*) estas kunveno de la Idistoj kaj subtenantoj de Ido kiu okazas en Eŭropo neregule ekde 1921. Ĝenerale ili estas tre malgrandaj kunvenoj, pro tio, en 1925 aperis la "formulo de Stör": "*se oni rigardas nian konferencon kiel grandan kongreson, tiel ni devas paroli pri fiasko, sed se oni rigardas ilin kiel amikajn renkontiĝojn de idistaro, do ili estas granda sukceso*".

Ido-konferenco 1924
-------------------

La kvara Ido-konferenco okazis inter 9-a kaj 12-a de aŭgusto 1924 en Luksemburgo, la ĉefurbo de Luksemburgo. Preskaŭ 300 partoprenantoj venis de ĉirkaŭ 15 landoj.

La kongreso malfermiĝis sabate. La intertraktado tuj komenciĝis. La diskutoj koncernis Idon rilate al lernejo kaj radio.

Dimanĉe estis meso kaj prediko en Ido en klostro-kirko de la redemptoristoj. Posttagmeze okazis oficiala vizito de partoprenantoj ĉe la urbestro Dietrich. La tago finiĝis, sen plua debato, per publikaj paroladoj de Idistoj de diversaj landoj.

Lunde pludaŭris la diskutoj. Oni organizis ankaŭ ekzamenon por la personoj, kiuj volis havi la instru-diplomon de la Ido-Akademio. La konferenco finiĝis marde.

Ido-konferenco 2001
-------------------

**Internaciona Ido-renkontro 2001** okazis de la 17-a ĝis la 21-a de junio 2001 en Nurenbergo, Germanio. Tiu renkontiĝo estis la unua internacia Ido-kunveno post 1998 en Pollando. La partoprenantoj nombris nur 14, el nur 4 eŭropaj landoj. Artikolo pri la kunveno aperis en ĵurnalo *Nürnberger Nachrichten* en la 24-a de junio.

Dum la diskuto, ĉiuj interkompreniĝis per Ido. Oni debatis pri ido-revuoj, pri postulo de ISO-kodo "io" por Ido kaj la funkcio de Linguala Komisitaro dil ULI (idista lingvo-komitato).
Oni konstatis ke Unikodo preskaŭ solvis la problemon de ĉapelitaj literoj, sed ke Ido ankoraŭ restas supera al Esperanto je skribmaniero.

Kurioze, oni atentis ke por kresko de la lingvo, tre grava tasko estas krei literaturon, kvankam en la historio de Ido-movado oni tre kritikis la emon de Esperantistoj al literaturo. Oni diris ankaŭ ke la emo al reformoj estas indikilo pri tio ke homo estas nova en la lingvo (Ido), ne bone konas ĝin kaj ne tute posedas ĝin. Laŭ la kongresanoj, kiuj bone scias la Ido-lingvon, komprenas taŭgecon kaj sufiĉon de ĝi en nuna formo. Al ili, kiu lernis la historion de Ido, scias, ke "eminentaj sciencistoj" kreis la lingvon. Nun la ŝanco, ke ia propono pri ŝanĝo (gramatika) estos akceptita, estas tre malgranda, eblas nur oficialigo de novaj vortoj.

Alie, la "samidani" decidis ke uzi la flagon de Ido sur ĉemizoj kaj insignoj estas necese dum Ido-renkontiĝoj, ĉefe publike.

*

Ido-konferenco 2002
-------------------

**Internaciona Ido-renkontro 2002** okazis de la 26-a ĝis la 30-a de julio 2002 en Krakovo, Pollando, kun 14 partoprenantoj el 6 landoj de Eŭropo. En ĝi okazis nur kultura kaj turisma programoj, sen diskutoj pri la movado aŭ la lingvo mem.

*

Ido-konferenco 2003
-------------------

**Internaciona Ido-konfero 2003** okazis de la 8-a ĝis la 12-a de aŭgusto 2003 en Wilhelm-Ostwald-Memoreyo, Großbothen ĉirkaŭ 45 kilometroj for Leipzig.

Krom kultura kaj turisma programoj, oni diskutis pri divastigado de Ido). Ĵurnalo Neues Deutschland aperigis novaĵon pri la konferenco en la 16-a de aŭgusto.

*

Ido-konferenco 2004
-------------------

**Internaciona Ido-renkontro 2004** okazis de la 16-a ĝis la 23-a de julio 2004 en vilaĝo Puhivka, apud Kievo, Ukrainio.

En malfermo de kunveno, infan-koruso kantis muzikojn en Ido. Oni faris ekspozicion pri la ido-libraron de Boris Aaronov, konservita de Janna Reunova kaj pri societo Interhelpo fondita de laboristoj de Kirgizio kaj Ĉeĥoslovakio per Ido.

*

Ido-konferenco 2005
-------------------

**Internaciona Ido-renkontro 2005** okazis en Tuluzo, Francio de la 23-a ĝis la 27-a de septembro 2005.

En kunveno, krom turisma programo, oni decidis krei adresaron de idistoj.

*

Ido-konferenco 2006
-------------------

**Internaciona Ido-konfero 2006** okazis en Berlino, Germanio de la 25-a ĝis la 28-a de aŭgusto 2006.

En ĝi okazis kunveno de Germana Ido-Societo. Dum la kongreso, krom kultura kaj turisma progamo, oni parolis pri la uzo de Vikipedio.

*

Ido-konferenco 2007
-------------------

**Internaciona Ido-renkontro 2007** okazis en Parizo, Francio de la 19-a ĝis la 25-a de oktobro 2007.

*

Ido-konferenco 2008
-------------------

**Internaciona Ido-renkontro 2008** okazis en Wuppertal-Neviges, Germanio de la 22-a ĝis la 26-a de aŭgusto 2008.

*

Plena listo de Ido-konferencoj
------------------------------

| Ido-konferenco | Jaro | Urbo | Lando | Rimarkoj |
| --- | --- | --- | --- | --- |
| Ido-konferenco | 2019 | Berlino |  Germanio |  |
| Ido-konferenco | 2018 | Provins |  Francio |  |
| Ido-konferenco | 2017 | České Budějovice |  Ĉeĥio |  |
| Ido-konferenco | 2016 | Valencio |  Hispanio |  |
| Ido-konferenco | 2015 | Berlino |  Germanio |  |
| Ido-konferenco | 2014 | Parizo |  Francio |  |
| Ido-konferenco | 2013 | Ouroux |  Francio |  |
| Ido-konferenco | 2012 | Dessau |  Germanio |  |
| Ido-konferenco | 2011 | Echternach |  Luksemburgo |  |
| Ido-konferenco | 2010 | Tübingen |  Germanio |  |
| Ido-konferenco | 2009 | Talino |  Estonio |  |
| Ido-konferenco | 2008 | Wuppertal-Neviges |  Germanio |  |
| Ido-konferenco | 2007 | Parizo |  Francio |  |
| Ido-konferenco | 2006 | Berlino |  Germanio |  |
| Ido-konferenco | 2005 | Tuluzo |  Francio |  |
| Ido-konferenco | 2004 | Kievo |  Ukrainio |  |
| Internacia renkontiĝo | 2004 | Bagnoles de l'Orne |  Francio |  |
| Ido-konferenco | 2003 | Großbothen |  Germanio |  |
| Ido-konferenco | 2002 | Krakow |  Pollando |  |
| Ido-konferenco | 2001 | Nurenbergo |  Germanio |  |
| Ido-konferenco | 1999 | Waldkappel |  Germanio |  |
| Ido-konferenco | 1998 | Białobrzegi |  Pollando |  |
| Ido-konferenco | 1997 | Bakkum |  Nederlando |  |
| Ido-konferenco | 1995 | Elsnigk |  Germanio |  |
| Ido-konferenco | 1991 | Ostendo |  Belgio |  |
| Ido-konferenco | 1990 | Waldkappel |  Germanio |  |
| Ido-konferenco | 1989 | Zuriko-Thalwil |   Svislando |  |
| Ido-konferenco | 1987 | Eschwege |  Germanio |  |
| Ido-konferenco | 1985 | Antverpeno |  Belgio |  |
| Ido-konferenco | 1983 | York |  Britio |  |
| Ido-konferenco | 1981 | Jongny |   Svislando |  |
| Ido-konferenco | 1980 | Namuro |  Belgio |  |
| Ido-konferenco | 1979 | Upsalo |  Svedio |  |
| Ido-konferenco | 1978 | Kembriĝo |  Anglio |  |
| Ido-konferenco | 1977 | Berlino-Tegel |  Germanio |  |
| Ido-konferenco | 1976 | Saint-Nazaire |  Francio |  |
| Ido-konferenco | 1975 | Thun |   Svislando |  |
| Ido-konferenco | 1974 | Kievo |  Ukrainio |  |
| Ido-konferenco | 1973 | Rigo |  Latvio |  |
| Ido-konferenco | 1973 | Cardiff |  Britio |  |
| Ido-konferenco | 1972 | La Chaux-de-Fonds |   Svislando |  |
| Ido-konferenco | 1971 | Trollhättan |  Svedio |  |
| Ido-konferenco | 1970 | Luksemburgo |  Luksemburgo |  |
| Ido-konferenco | 1969 | Zuriko |   Svislando |  |
| Ido-konferenco | 1968 | Berlino |  Germanio |  |
| Ido-konferenco | 1967 | Bourges |  Francio |  |
| Ido-konferenco | 1966 | Biella |  Italio |  |
| Ido-konferenco | 1965 | Lons-le-Saunier |  Francio |  |
| Ido-konferenco | 1964 | Kilo |  Germanio |  |
| Ido-konferenco | 1963 | Barcelono |  Hispanio |  |
| Ido-konferenco | 1962 | Thun |   Svislando |  |
| Ido-konferenco | 1961 | Zuriko |   Svislando |  |
| Ido-konferenco | 1960 | Colmar |  Francio |  |
| Ido-konferenco | 1959 | Freiburg |  Germanio |  |
| Ido-konferenco | 1957 | Luksemburgo |  Luksemburgo |  |
| Ido-konferenco | 1952 | Berlino |  Germanio |  |
| Ido-konferenco | 1951 | Torino |  Italio |  |
| Ido-konferenco | 1950 | Colmar |  Francio |  |
| Ido-konferenco | 1939 | Sankt-Galo |   Svislando |  |
| Ido-konferenco | 1937 | Parizo |  Francio |  |
| Ido-konferenco | 1936 | Szombathely |  Hungario |  |
| Ido-konferenco | 1935 | Fredericia |  Danio |  |
| Ido-konferenco | 1934 | Oostduinkerke |  Belgio |  |
| Ido-konferenco | 1933 | Mondorf |  Luksemburgo |  |
| Ido-konferenco | 1931 | Lauenburg |  Germanio |  |
| Ido-konferenco | 1930 | Sopron |  Hungario |  |
| Ido-konferenco | 1929 | Freiburg |  Germanio |  |
| Ido-konferenco | 1928 | Zuriko |   Svislando |  |
| Ido-konferenco | 1927 | Parizo |  Francio |  |
| Ido-konferenco | 1926 | Prago |  Ĉeĥoslovakio |  |
| Ido-konferenco | 1925 | Torino |  Italio |  |
| Ido-konferenco | 1924 | Luksemburgo |  Luksemburgo |  |
| Ido-konferenco | 1923 | Kaselo |  Germanio |  |
| Ido-konferenco | 1922 | Dessau |  Germanio |  |
| Ido-konferenco | 1921 | Vieno |  Aŭstrio |  |
| Ido-konferenco | 1914 | Luksemburgo |  Luksemburgo | ne okazis pro la milito |